[{"text_idx": "#000002", "text": "\u201eJust Cause 4\u201d on Squre Enixi suurejooneline seiklus-ma\u0308rul, kus ro\u0303hk ei ole ta\u0308henduslikul narratiivil, vaid avatud maailmal ning u\u0308lepaisutatud fu\u0308u\u0308sikal, mis teeb sellest u\u0308he isikliku lemmiku sandboxi z\u030canri hulgas. Nagu ka eelmised ma\u0308ngud samas seerias on kogu kogemuse ro\u0303hk kaosel ning ma\u0308ngu tugevus to\u0303usebki esile just plahvatuste ja pu\u0308ssipaukude ooperi taustal. Erinevalt \u201eJust Cause 3\u201d (2015) uuenduslikust olemusest ei ole neljas episood teinud midagi teisiti, vaid tundub olevat eelmise koopia ning see ei tule kasuks. Nii hea kui \u201eJust Cause 3\u201d ka ei olnud, ei tunne soovi seda uuesti ma\u0308ngida, eriti veel situatsioonis kus ainsateks erinevusteks on uus ja suurem asukoht koos paari uuendusliku vidinaga. Tunnistan, et pigem tundus kogu asi olevat eelmise ma\u0308ngu lisapakett kui ta\u0308iesti uus ja eraldi videoma\u0308ng."}, {"text_idx": "#000003", "text": "Siin ei ole u\u0308llatusi mitte u\u0308heski aspektis, kus isegi graafiliselt ei ole toimunud mingisugust arengut. Kahjuks ei saa siin isegi o\u0308elda, et tegemist vo\u0303iks olla rohkem lihvitud versiooniga eelmisest ma\u0308ngust, vaid pigem vastupidi \u2013 tunduvalt lohakam ning kuidagi u\u0308ksko\u0303ikne. Peategelane Rico Rodriguez tundub iseenda paroodia ning narratiiv ei oma mingisugust ta\u0308hendust. Missioonide u\u0308lesehitus on piirav ning rohkem rebib jo\u0303uga kaasa kui annab ma\u0308nijale vo\u0303imalusi. Missioonid ei eristu ning va\u0308gagi kiiresti muutub va\u0308sitavaks, kuid enne po\u0303hiloo la\u0308bimist ei ole avatud maailma ka pa\u0308ris nii avatud kui vo\u0303iks olla."}, {"text_idx": "#000004", "text": "Lohakus tuleb selgelt esile vaheklippide animatsioonis, mis ei ole enam ta\u0308nase aasta triple-A kvaliteet. Samuti olin pidevalt imestunud kui veidralt mo\u0308o\u0308da la\u0308ks ha\u0308a\u0308lna\u0308itlejate ja ekraanil oleva tegevuse emotsioon. Olles viimased paar kuud saanud nautida tugeva narratiiviga seikluseid, siis \u201cJust Cause 4\u201d on totaalne pettumus. Samas vo\u0303in siin ka ennast su\u0308u\u0308distada, et u\u0308ldse julgen mingisugust su\u0308gavamat lugu siit otsida, sest selle frantsiisi fookuspunkt on alati olnud kusagil mujal. Ko\u0303rvaltegelasi on seekord ja\u0308llegi pa\u0308ris mitu, kuid nagu ka eelmistes, siis ei oma need tegelased ka selles ma\u0308ngus mingisugust muud ta\u0308hendust kui olla teeviidaks Rico jaoks ja\u0308rgmise hullumeelse ma\u0308rulistseeni juurde. Ja sellega olen tegelikult ta\u0308iesti rahul!"}, {"text_idx": "#000005", "text": "Neljanda osa suur uuendus on ekstreeme ilmastik, mille seob siia narratiivis olev hullumeelne teadlane ning teatud momentidel kui kaos kohtub metsiku loodusega, ma\u0308ngisin seda naeratus suul. Kahjuks neid kohti on va\u0308he ning ootamine nende vahel liiga pikk. Iga tegevus on kuivalt korduv, kaart on segane ning nagu ka eelmistes ma\u0308ngudes, siis kaugused on petlikud ning markerite ja\u0308rgi minemine vaevaline protsess. Olgugi, et Solis (see saar, kus tegevus toimub) on seeria seni suurim ning elu ja varieeruvust ta\u0308is, tundub see ko\u0303ik vo\u0303lts ning atmosfa\u0308a\u0308ritu. Vo\u0303ib-olla on ma\u0308ng ilmunud valel ajal, kui enamus on meist va\u0308rskelt ma\u0308nginud \u201eRed Dead Redemtion 2\u201d, \u201eMarvel\u2019s Spider-Man\u201d ja mo\u0303nda teiset rohkem reaalsema tunnetusega seiklusma\u0308ngu."}, {"text_idx": "#000006", "text": "Va\u0308ljas pool seda negatiivset on siin ka palju positiivset. Ko\u0303ik need, kes pole varem \u201eJust Cause 3\u201d proovinud, leiavad siit sadu tunde hullumeelset meelelahutust, mida ta\u0308iendab see suur ja detailine Lo\u0303una-Ameerika saar. Kindlasti on tegemist suure videoma\u0308nguga, kuid arvestades 2018 aasta standardit, siis on mo\u0303istetav, et miks \u201eJust Cause 4\u201d kusagil tabelite tippudes ei figureeri. Julgen seda seiklust soovitada ainult neile, kellel seeriaga varasem kogemus on puudu."}, {"text_idx": "#000007", "text": "+ Suur ja avatud maailm. Seeria seni suurim kaart.\n+ Sandbox videoma\u0308nguga suurepa\u0308rane meelelahutus sadadeks tundideks.\n+ Kui ekraanil on kaos, siis on ma\u0308ng suurepa\u0308rane."}, {"text_idx": "#000008", "text": "\u2013 Narratiivi po\u0303himo\u0303tteliselt ei ole.\n\u2013 Eelmise ma\u0308ngu hingeline koopia. Rohkem nagu lisapakk kui eraldiseisev.\n\u2013 Produktsioonis on tunda lohakust ning lihtsalt tegemist tegemise pa\u0308rast.\n\u2013 Missioonide u\u0308lesehitus on u\u0308heku\u0308lgne ning a\u0308a\u0308rmiselt korduv.\n\u2013 Enne po\u0303hiloo lo\u0303petamist on liikumine ja tegevust piiratud liiga pikaks ajaks."}, {"text_idx": "#000009", "text": "Raiko on eluaegne videoma\u0308ngur ja maailmas tuntud video- ja lauama\u0308ngu kollektsiona\u0308a\u0308r. Matemaatik ja endine ehituse peato\u0308o\u0308vo\u0303tja ja/ning projektijuht on ta\u0308iskohaga rahuvusvaheline meelelahutuse ajakirjanik. Abikaasa ja nelja lapse ko\u0303rvale aega leida pole kerge, kuid suurimaks kireks videoma\u0308ngude juures on JRPG ja kaklusma\u0308ngude z\u030canrid, lauama\u0308ngude puhul strateegia ja deck-building."}]